In Sy Arms | Nader al nader aan die Vader
Nader al nader aan die Vader
Posted September 26, 2008 deur inSyarms
Ek weet alles wat julle doen. Kyk, Ek het ‘n deur voor julle oopgesluit en niemand kan dit weer toesluit nie. Ek weet dat julle min krag het, en tog het julle aan my boodskap vasgehou en My nie verloën nie.
Hierdie teks begin sommer skrikwekkend. Ek dink dat enige iemand wat dit lees behoort te bewe want niks is geheim nie, niks! HY weet alles, maar dan kom die deel wat se Hy stuur ons in rigtinge in waar Hy ons wil he en Hy gebruik alle omstandighede tot Sy groter plan en doel. Kyk ons kan skop en slaan en op die grond neerval maar die verander niks aan die feit dat Hy ons verander wanneer en hoe Hy wil. Nou hier aan die einde van die teks kom die beste van alles en dit is: Hy weet hoe swak en nietig ons is en dat ons nie in ons self enige krag of waarde het nie en dat ons net deur die Gees krag het om Sy gebooie te onderhou maar nogsteeds bly hy lief vir ons en sorg vir ons al dra hy ons permanent.
Dank God omdat Hy groot en getrou is!!!
Posted Augustus 11, 2008 deur inSyarms
1Kor 1:6-8 Die boodskap van Christus is onder julle so goed gevestig dat dit julle nie aan ‘n enkele genadegawe ontbreek nie. Julle bly ook vol verwagting uitsien na die verskyning van ons Here Jesus Christus. Dit is Hy wat julle ook end-uit sal laat vas staan, sodat daar geen aanklag teen julle sal wees op die dag dat ons Here Jesus Christus kom nie.
Hierdie is vir my persoonlik een van die mooiste beloftes in die Bybel. Dink net vir ‘n oomblik hieroor. Ons Here Jesus sal ons laat vas staan tot die einde. Ons hoef niks te doen nie( wel nie in werklikheid nie want as Hy jou gered het kan jy nie anders om vir Hom te werk en jou beste te gee in elke opsig van die lewe nie want jy het hierdie brandende gevoel hier in jou wat jou dryf met ‘n onstuitbare krag en mag) Hy laat jou vas staan , sodat daar geen aanklag teen jou kan wees nie. Waar in hierdie deurmekaar lewe van ons kan jy ‘n werk kry, niks doen nie, en dan nog aan die einde van die maand nog ‘n salaris kry. Dit klink vir my heel skaflik.
Dankie Here vir sulke onverdiende genade!!
Posted Augustus 4, 2008 deur inSyarms
Kol 1:17 Voor alles was Hy al daar, en deur Hom bly alles
Ek het gister ‘n DVD gekyk “How great is our God” deur Louis Giglio en kom toe op die daarin af . Die DNA wat die menslike ligaam instand hou en aan mekaar hou se naam is “Laminin”.
Hier is ‘n foto daarvan.
Lyk dit nie net soos die nie?
How Great is our God ? !!
Ps 21:1 Vir die koorleier. ‘n Psalm van Dawid. (21:2) Here, dit is oor die openbaring van u mag dat die koning so bly is, dit is oor die oorwinning wat U hom gegee het, dat hy so jubel en juig.
Hierdie een is vir die mans, vrouens ka nook maar lees en maak met dit wat die Gees hul lei om met dit te doen.
Die Here het ons aangestel as Konings oor ons huis, om te heers en te regeer. As ons dus konings in ons huis is moet ons regeer soos Hy dit sou doen en ons teks vers wys ons hoe en dit is nie deur te skel en baklei nie maar deur te jubel en juig. Wanneer laas het jou vrou jou dit sien doen?
Sing jy openlik in die kerk of by jou huis of selfs in jou motor? Het jy al Sy oorwinning gekry?
“dit is oor die oorwinning wat U hom gegee het, dat hy so jubel en juig.” Maak dit jou leuse vir die res van jou lewe!
Posted Julie 23, 2008 deur inSyarms
1Ti 1:14 Ons Here het my oorlaai met sy genade en met geloof en liefde wat ons deel is in
Kom ons speel vandag ‘n speletjie!
As iemand ons beledig dan se ons dankie. As iemand van ons kwaat praat praat goed van hom of haar. As iemand ons seermaak probeer om liefde terug te gee en laastens kom ons kyk of ons nie 15min extra aan Hom kan gee nie.
Jy sal sien as jy net doen wat hierbo staan gee jy klaar 3 ure aan Hom want Sy gesindheid word deur jou geopenbaar.
Hou goeie moed want jy het deel in Christus Jesus
Posted Julie 22, 2008 deur inSyarms
Jak 5:13 As daar iemand onder julle is wat swaar kry, moet hy bid. As daar iemand is wat opgeruimd is, moet hy lofliedere sing.
Wie in vandag se lewe, waar die rentekoer die hoogte inskiet & brandstof pryse is waar dit is, om nie eers te praat van kos nie, kry nie swaar nie? Nou is dit nie wonderlik dat die handbook van die mens +/- 2000 jaar gelede vir ons die antwoord gehad het nie?
Dus bid as jy probleme het en glo vas.
Jesus self het belowe: Mar 11:24 Daarom sê Ek vir julle: Alles wat julle in die gebed vra, glo dat julle dit al ontvang het, en dit sal vir julle so wees.
Posted Julie 21, 2008 deur inSyarms
Luk 16:10 “Wie in die kleinste dinge betroubaar is, is ook in die groot dinge betroubaar; en wie in die kleinste dinge oneerlik is, is ook in groot dinge oneerlik.
Ons kan so maklik se “die of daai het gebeur en ek weet nie hoekpom nie!” My vraag vandag is, is ons eerlik in ALLES wat ons doen of nie? En dit is iets wat jy net met jouself en God kan uitmaak. Maar onthou dat ek en jy ‘n duidelike vermaning kry van Jesus self in Luk 16:10 en as ons met groot goed vertrou wil word sal ons ook met klein goed eerlik moet wees.
Vra Hom om jou betroubaar te maak en staan vas in beproewing, met die biekie wat jy het en kyk hou dit omskep word in baie!
Wees hierdie week ‘n goei rendmester vir Hom!!
Wipneus! on …
Wipneus! on Laminin
Pikkelik on Laminin
Pikkelik on Doen Beter
Pikkelik on “Sorry”
Hieroor skryf ek
Hieroor skryf ek Kies Kategorieë Communication EIE EK Gehoorsaamheid God Tempel The Heart Uncategorized Vreugde Wees jouself